Here is a page extracted from Wikipedia that may contain CSS, HTML, and a lot of unformatted text.

Title: اسامة الباز
Content: أسامه الباز هو المستشار السياسى لرئيس مصر السابق محمد حسنى مبارك, و هو شقيق عالم الجيولوجيا فى وكاله الفضاء الأمريكيه "ناسا" الدكتور فاروق الباز. اشتغل فى وظائف سياسيه و دبلوماسيه مهمه كان وكيل معهد الدراسات الدبلوماسيه, و وزير مفوضا بمكتب وزير الخارجيه, واشتغل مستشارا سياسياً لنائب رئيس الجمهوريه (حسنى مبارك) مع شغله فى وزاره الخارجيه, و اترقى الى درجه سفير و بعد كده الى درجه سفير ممتاز بعد تعيينه وكيل أول لوزاره الخارجيه و مدير لمكتب رئيس الجمهوريه للشئون السياسيه فى مصر.

حياته 
اتولد الدكتور أسامه الباز فى قريه طوخ فى مدينه السنبلاوين و هيا تابعه لمحافظه الدقهليه اتولد يوم 6 يوليه 1931, ابوه الشيخ السيد محمد الباز من شيوخ المعاهد الأزهريه و من اهم الشخصيات فى المنصوره, امه هيا السيده زاهيه أبو العطا حموده من أعيان قريتها برضه, و اخوه الصغير هو العالم المصرى فاروق الباز.

درس الثانويه فى دمياط لان والده كان شغال هناك, و دخل كليه الحقوق بجامعه فؤاد الأول "جامعه القاهره حاليا" سنه 1948 و اتخرج سنه 1952, بعدها سافر الى الولايات المتحده و حصل على درجه الماجستير و بعدها الدكتوراه فى القانون الدولى من جامعه هارفارد سنة 1968.

وفاته 
اتوفى يوم السبت 14 سبتمبر 2013 بمستشفى السلام الدولى بالقاهره عن عمر 82 سنه و ادفن بمقابر القوات المسلحه بمدينه نصر.

مصادر 

ديبلوماسيين مصريين
قانونيين مصريين
شراقوه
ناس من فاقوس
دارسين فى جامعة هارفارد
متعلمين فى جامعة القاهره